03/04/2020 | Administración LocalMunicipal
Cabanas
Lista definitiva proceso selectivo Animador/a Cultural e Actividades Recreativas

CABANAS Lista definitiva proceso selectivo provisión praza Animador/a Cultural e Actividades Recreativas ANUNCIO Por Resolución da Alcaldía 412/2020, de data 27 de marzo de 2020, procedeuse á aprobación da lista definitiva de persoas admitidas no proceso selectivo para a provisión en propiedade dunha praza de Animador/a Cultural e Actividades Recreativas do Concello de Cabanas, persoal funcionario, pola quenda de promoción interna, incluída na Oferta de Emprego Público da anualidade 2019, sendo a que a continuación se reproduce: “RESOLUCIÓN. Lista definitiva proceso selectivo Animador/a Cultural e Actividades Recreativas. Visto o expediente administrativo para a provisión en propiedade dunha praza de Animador/a Cultural e Actividades Recreativas, persoal funcionario de carreira, proceso de funcionarización, pola quenda de promoción interna, en desenvolvemento da Oferta de Emprego Público do ano 2019, publicada no DOG nº 234, de 10 de decembro de 2019, e bases da convocatoria, aprobadas por Resolución da Alcaldía 113/2020, de data 28 de xaneiro de 2020, publicadas no Boletín Oficial da Provincia da Coruña nº 22, de 3 de febreiro de 2020, así como anuncio de convocatoria publicado no Diario Oficial de Galicia nº 27, de data 10 de febreiro de 2020 e no Boletín Oficial do Estado nº 38, de data 13 de febreiro de 2020. Rematado o prazo de presentación de instancias, por Resolución da Alcaldía 334/2020, de data 5 de marzo de 2020, procedeuse á aprobación da lista provisional de persoas admitidas no proceso selectivo, publicando anuncio no Boletín Oficial da Provincia da Coruña nº 48, de data 11 de marzo de 2020, e no Taboleiro de Edictos do Concello, outorgando un prazo de dez días hábiles, a contar desde o seguinte ao da publicación do referido anuncio no BOP, a efecto de presentación de reclamacións e/ou alegacións oportunas. Rematado o prazo de alegacións outorgado, de conformidade co establecido no punto 6º das bases da convocatoria e artigos 21.1. da Lei 7/1985, de 2 de abril, Reguladora das Bases do Réxime Local, 61.1 da Lei 5/1997, de 22 de xullo, de Administración Local de Galicia e demais disposicións concordantes RESOLVO: Primeiro. Aprobar a lista definitiva das persoas aspirantes admitidas no proceso selectivo de referencia, sendo a que a continuación se reproduce: Excluídos/as: Ningún/ha. Segundo. Ordenar a publicación da lista definitiva de persoas admitidas e excluídas no Boletín Oficial da Provincia e no Taboleiro de Edictos do Concello de Cabanas. Terceiro. De conformidade co establecido no punto 7º das bases da convocatoria, procédese ao nomeamento dos membros do Tribunal cualificador, que estará formado polas seguintes persoas: Cuarto. Visto o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo Covid-19, publicado no Boletín Oficial do Estado nº 67, de 14 de marzo, así como aprobación no Congreso dos Deputados, en data 25 de marzo de 2020, da prórroga por quince días de dito estado, a data de inicio do proceso selectivo será publicada no Taboleiro de Edictos do Concello de Cabanas. Quinto. De conformidade coa DA 3ª do Real Decreto 463/2020, de 14 de marzo, os prazos para presentar os recursos correspondentes quedan suspendidos. Unha vez perda a vixencia dita suspensión ou as súas posibles prórrogas, indícase que contra a presente Resolución, que pon fin á vía administrativa, poderá interpoñer, alternativamente, recurso de reposición ante o Alcalde-Presidente, polo prazo dun mes, a contar desde o seguinte ao que perda vixencia dita suspensión, ou as súas posibles prórrogas, ou ben interpoñer directamente recurso contencioso administrativo, ante o Xulgado do Contencioso Administrativo de Ferrol, no prazo de dous meses, a contar desde o día seguinte ao que perda vixencia dita suspensión ou as súas posibles prórrogas. Se se optara por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolto expresamente, ou se teña producido a desestimación presunta do recurso de reposición interposto. Todo elo sen prexuízo de que se poda interpoñer calquera outro recurso que se puidese estimar pertinente.” Cabanas, 27 de marzo de 2020 O Alcalde, Carlos Ladra Brage